Seulas

**Seulas** (kor. 서울, *soul*) arba oficialiai **Seulo ypatingasis miestas** (kor. 서울 특별시, *soul tukbjolši*) – Pietų Korėjos didžiausias miestas ir šalies sostinė nuo 1948 m. Nuo 1394 m. iki šalies padalinimo 1948 m. bei trumpą laiką Korėjos karo metu buvo visos Korėjos sostinė. Tai sparčiai augantis miestas, turintis apie 10,5 mln. gyventojų.

Seulas yra išsidėstęs šalies šiaurės vakaruose, į pietus nuo demilitarizuotos zonos, prie Han upės. Miestas yra politinis, kultūrinis, socialinis ir ekonominis Pietų Korėjos ir Rytų Azijos centras, jame gyvena apie ketvirtadalį šalies gyventojų. Miestas taip pat yra tarptautinis verslo, finansų, tarptautinių korporacijų ir pasaulinių organizacijų centras.

Seulas laikomas vienu iš didžiausių pasaulio miestų. Metropolinė Seulo teritorija apima Inčono uostą, „miegamąjį“ miestą Songnamą ir kitus priemiesčius. Puiki transporto infrastruktūra: geležinkeliai, automagistralės, oro uostai, metropolitenas. Išvystyta geležies ir plieno, spaudos, tekstilės pramonė, gaminami automobiliai, elektronika, chemikalai, plati paslaugų sfera.

Mieste yra daug istorinių karališkų rūmų (*Gyeongbok*, *Changdeok*, *Deoksu* ir kt.), muziejų, krikščionių bažnyčių, budistinių šventyklų, teatrų, bibliotekų, zoologijos ir botanikos sodų, universitetų (didžiausias – Seulo valstybinis universitetas).

## Istorija

Seulo istorija pradedama skaičiuoti maždaug nuo 18 m. pr. m. e, ir siejama su Pekčės (*Baekje*) valstybės įkūrimu. Šios valstybės sostinė vadinta *Virjesong* (慰禮城 / 위례성 *Wiryeseong*), ir buvo dabartinio Seulo teritorijoje. Iš tų laikų mieste yra išlikusios atskiros miesto sienų dalys. Tada Seulas buvo tvirtovė ir prekybos centras.

Samguk laikotarpiu Pekčė, priklausanti *Mahan* federacijai (vienai iš trijų to meto Pietinės Korėjos federacijų Samhan) užkariavo kitas federacijos valstybėles ir suvienijo visą pietvakarių Korėją. Tai padarė *Virjesongą* didelės valstybės sostine.

392 m, kaimyninės valstybės Kogurio ekspansijos metu, *Virjesong* buvo užimtas (Pekčė buvo priversta perkelti sostinę į pietus).

551 m, plečiantis Silla valstybei, ši užėmė miestą, ir jis buvo pervadintas *Hanjang* (kor. 漢陽 / 한양 *Hanyang*), o vėliau, X a. Korėją suvienijus Korio valstybei, Seului pradėta teikti ypatinga reikšmė – manyta, kad ta valstybė, kuri turi Seulą, valdo ir visą Korėją. XI a Seulas pavadintas Pietine sostine (*Namgyeong*).

1394 m. prasidėjus Čioson dinastijai, Seulas, tada pavadintas Hansong (kor. 漢城 / 한성 – *Hanseong*) tapo visos Korėjos sostine. Hansongas buvo apjuostas tvirtomis sienomis su vartais, centre išdygo Korėjos imperatoriaus rūmai *Giongbokgung*.

Kuomet 1910 m. Korėją užėmę Japonija, miestas buvo pervardintas „Sostinės miestu“ (京城 / 경성 – *Gyeongseong*), jame rezidavo Japonijos generalgubernatorius.

thumb|250px|right|Seulo vaizdas 19 a pab.

Antrojo pasaulinio karo metu Seulą užėmė JAV karinės pajėgos. 1948 m. miestas tapo Pietų Korėjos sostine, 1950 m. birželio 28 d., praėjus vos trims dienomis nuo Korėjos karo pradžios, miestą užėmė Šiaurės Korėja, paskui jis buvo užimtas tai vienų, tai kitų kariaujančių pusių, kol 1951 m. kovą Seulą perėmė valdyti Jungtinės Tautos. Smarkiai sugriautas karo metu, po to Seulas buvo atstatytas labai moderniais principais.
alt=Seulas šiandien|thumb|Seulas šiandien

## Geografija

Seulas įsikūręs Pietų Korėjos šiaurės vakaruose, prie Han upės. Ši teritorija jau nuo seno vaidino labai svarbų vaidmenį Korėjos istorijoje. Miestą supa aštuoni kalnai, jame daug kalvų.

### Klimatas

Template:Klimato lentelė
Seului būdingas drėgnas žemyninis klimatas, nepaisant to, kad pati P. Korėja iš 3 pusių apsupta vandens. Vasaros karštokos ir drėgnos, žiemos šaltokos ir sausesnės.

## Suskirstymas

thumb|250px|Seulo rajonai
Seulas padalintas į 25 *gu* (구; Template:Linktext) (rajonas). Gu stipriai skiriasi plotu (nuo 10 iki 47 km²) ir gyventojų skaičiumi (nuo mažiau nei 140 000 iki 630 000). Songpa gyvena dagiausiai žmonių, tuo tarpu Sočo yra didžiausio ploto. Kiekvienas gu padalintas į *dong* (동; Template:Linktext) arba mikrorajonus. Iš viso Seule yra 522 administraciniai mikrorajonai (행정동). *Dong* toliau dalinami į 13 787 *tong* (통; Template:Linktext), kurie savo ruožtu dalinami į 102 796 *ban*.

* Dongdemun rajonas (동대문구; kor. Template:Linktext)
* Dongdžak rajonas (동작구; kor. Template:Linktext)
* Unpjong rajonas (은평구; kor. Template:Linktext)
* Gangbuk rajonas (강북구; kor. Template:Linktext)
* Gangdong rajonas (강동구; kor. Template:Linktext)
* Gangnam rajonas (강남구; kor. Template:Linktext)
* Gangso rajonas (강서구; kor. Template:Linktext)
* Gumčion rajonas (금천구; kor. Template:Linktext)
* Guro rajonas (구로구; kor. Template:Linktext)
* Guanak rajonas (관악구; kor. Template:Linktext)
* Guangdžin rajonas (광진구; kor. Template:Linktext)
* Džongno rajonas (종로구; kor. Template:Linktext)
* Džungnang rajonas (중랑구; kor. Template:Linktext)
* Mapo rajonas (마포구; kor. Template:Linktext)
* Nouon rajonas (노원구; kor. Template:Linktext)
* Sočo rajonas (서초구; kor. Template:Linktext)
* Sodėmun rajonas (서대문구; kor. Template:Linktext)
* Songbuk rajonas (성북구; kor. Template:Linktext)
* Songdong rajonas (성동구; kor. Template:Linktext)
* Songpa rajonas (송파구; kor. Template:Linktext)
* Jangčon rajonas (양천구; kor. Template:Linktext)
* Jongdengpo rajonas (영등포구; kor. Template:Linktext)
* Jongsan rajonas (용산구; kor. Template:Linktext)

## Gyventojai

Seulas pasižymi dideliu gyventojų tankumu (apie 17 000/km²) ir tautiniu jų homogeniškumu – iš daugiau nei 10 mln. jo gyventojų tik apie 2,5 % yra kinų, japonų ar kitų mažumų atstovai. Pagrindinės išpažįstamos religijos yra budizmas ir krikščionybė.

## Ekonomika

Nors Seulas užima tik apie 0,6 % Pietų Korėjos teritorijos, jame sukuriama apie 21 % viso šalies BVP ir surenkama apie 43 % visų valstybės mokesčių.

Šiame mieste yra įsikūrę pagrindinės Pietų Korėjos kompanijos (kaip kad Samsung, LG, Hyundai, Kia) ir užsienio kompanijų atstovybės.

## Kultūra

Seule įsikūrę daugiau nei 100 įvairių muziejų, įskaitant tris valstybinius (Valstybinis Korėjos muziejus, Valstybinis Liaudies muziejus ir Valstybinis Korėjos rūmų muziejus).

Mieste taip pat yra daug svarbių istorinių rūmų (*Changdeokgung, Changgyeonggung, Deoksugung, Gyeongbokgung, Gyeonghuigung*), religinės paskirties pastatų.

## Sportas

1988 m. Seule vyko XXIV vasaros olimpinės žaidynės, 2002 m. – XVII pasaulio futbolo čempionatas.

## Transportas

Seulas turi gerai išvystytą ir vis dar tebeplečiamą transporto sistemą. Mieste yra 9 metro linijos, kuriomis kasdien pasinaudoja apie 8 mln. žmonių, vietinio ir tarpmiestinio susisiekimo autobusų tinklas, keturios didelės ir daug mažesnių traukinių stočių, du oro uostai (Inčon ir Gimpo). Seulo gatvėmis taip pat važinėja beveik 3 mln. įvairių rūšių automobilių.

## Švietimas

### Universitetai

Seule yra įsikūrusi didžioji dalis pagrindinių Pietų Korėjos universitetų, kaip kad Seulo Valstybinis, Korėjos, Yonsei, Sungkyunkwan, Ewha Moterų, Hanyang, Sogang, Kyung Hee, Chung-Ang ir kiti. Iš viso Seule yra 42 universitetai.

## Turizmas

Seulas yra turistų aktyviai lankoma vieta. Jame kasmet apsilanko daugiau nei 8 mln. užsieniečių, daugiausiai iš Japonijos.

## Miestai partneriai

Žemiau pateikiami Seulo miestai partneriai. Skliausteliuose pateikti metai, nuo kurių miestai bendradarbiauja.

* Template:Flagicon Ankara, Turkija (1971)
* Template:Flagicon Guamas, JAV teritorija (1973)
* Template:Flagicon Honolulu, JAV (1973)
* Template:Flagicon San Franciskas, JAV (1976)
* Template:Flagicon San Paulas, Brazilija (1977)
* Template:Flagicon Teheranas, Iranas(1977)
* Template:Flagicon Bogota, Kolumbija (1982)
* Template:Flagicon Džakarta, Indonezija (1984)
* Template:Flagicon Tokijas, Japonija (1988)
* Template:Flagicon Maskva, Rusija (1991)
* Template:Flagicon Naujasis Pietų Velsas, Australijos valstija (1991)
* Template:Flagicon Paryžius, Prancūzija (1991)
* Template:Flagicon Pekinas, Kinijos Liaudies Respublika (1992)
* Template:Flagicon Meksikas, Meksika (1993)
* Template:Flagicon Ulan Batoras, Mongolija (1995)
* Template:Flagicon Hanojus, Vietnamas (1996)
* Template:Flagicon Varšuva, Lenkija (1996)
* Template:Flagicon Kairas, Egiptas (1997)
* Template:Flagicon Otava, Kanada (1997)
* Template:Flagicon Roma, Italija (2000)
* Template:Flagicon Astana, Kazachstanas (2004)
* Template:Flagicon Atėnai, Graikija (2006)
* Template:Flagicon Bankokas, Tailandas (2006)
* Template:Flagicon Vašingtonas, JAV (2006)
* Template:Flagicon Vankuveris, Kanada (2007)

## Nuorodos

Template:Wiktionary

* Seulo metropolijos valdžia
* Seulo dangoraižių diagrama

Kategorija:Sostinės
Kategorija:Milijoniniai miestai
Kategorija:Pietų Korėjos miestai
Kategorija:Seulas

1. ↑ The registered population of the South Korean provinces and cities, citypopulation.de
2. ↑ 2.0 2.1 Template:Cite web Cite error: Invalid `<ref>` tag; name "Administraciniai rajonai" defined multiple times with different content
3. ↑ About Seoul, Economic and Social Development Commission
4. ↑ Number of Vehicles in Seoul Set to Top 3 Million, The Chosunilbo, 2011-04-25
5. ↑ Seoul City sees steady increase in foreign visitors, The Korea Herald, 2011-06-15
6. ↑ Template:Cite web
7. ↑ The Many Lives of Tehran Road